**Evadări de vise**

*AlbAtros*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mă las purtată de focuri

în care visele multiple

dornice de evadări

din fel și fel de încuietori

ferecate-n timp cu stăruință,

vor afară...

Am strâns atâtea

încât se încurcă-n drumuri

fiecare își dorește

întâietatea ,dând buzna

unul peste altul.

Mereu a fost la fel

în toamne cu frunze adunate

cu vânturi și ploi amestecate

cu lapoviță și ninsori așteptate

în care melancolia e la ea acasă.

Chiar dacă încerc mereu

să construiesc cu îndârjire

uși bine încuiate cu zăvoare

far-de chei și adăposturi

sub formă de căsuţe

sau de cutii,cu sau fără gratii,

Ele se vor strecura, obraznice,

prin mici fisuri, depistate

și ies la lumină,fluturând

iubiri inelare precum razele de soare

în care sufletele prind aripi.

Evadări, precum un vânt de toamnă,

ce cred în sinea lor și n-ar greși,

că-mi vor deschide inima

să iubească, să-și dorească,

dar,e greu să se mai întâmple.